BMT Bosh assambleyasining 70-sessiyasi raisi Mogens Lyukketoft 6 yanvarda Shimoliy Koreyani kuchni namoyish qilishdan voz kechish va suhbatlashuv yo‘liga o‘tishga chaqirdi. U yozma tarzda Pxenyan tomonidan o‘tkazilgan yadroviy sinov “Koreya yarimorolidagi vaziyatni barqarorsizlashtirishi mumkinligidan” xavotir bildirdi. “Men Koreya Xalq-Demokratik Respublikasini global dunyo va xavfsizlikka xavf soluvchi kuchni ko‘rsatish o‘rniga o‘z maqsadlariga erishish va suhbatlashuvni tanlashga chaqiraman”, deb aytdi Lyukketoft. Lyukketoftning aytishicha, Shimoliy Koreya hukumati BMT Xavfsizlik kengashi rezolyutsiyasi va Xalqaro atom energiyasi agentligi qarorida talab qilinganidek yadroviy qurol va ballistik raketalarni ishlab chiqishdan voz kechishi zarur. Lyukketoft, shuningdek, “insoniyatga xavf soluvchi” ommaviy qirg‘in qurollarining to‘liq yo‘q qilinishi kerakligini aytib o‘tdi.